wannaphong/clean_thaiwikipedia huggingface dataset:
# ไส้กรอกโบโลญญา
ไส้กรอกโบโลญญา  หรือบ้างแผลงเป็น โบโลน่า เป็นไส้กรอกชนิดหนึ่งที่ดัดแปลงมาจากมอร์ตาเดลลา ซึ่งเป็นไส้กรอกขนาดใหญ่ที่ทำจากเนื้อหมูบดละเอียด มีไขมันหมูชิ้นเล็ก ๆ ผสมอยู่ และมีต้นกำเนิดจากเมืองโบโลญญาในประเทศอิตาลี นอกจากเนื้อหมูแล้ว ไส้กรอกโบโลญญายังอาจทำจากเนื้อไก่ เนื้อไก่งวง เนื้อวัว เนื้อกวาง เนื้อสัตว์ผสม หรือโปรตีนถั่วเหลือง เครื่องปรุงรสโดยทั่วไปสำหรับไส้กรอกโบโลญญาได้แก่ พริก พริกไทย จันทน์เทศ ออลสไปซ์ เมล็ดขึ้นฉ่าย ผักชี และผลเมอร์เทิลซึ่งจะให้รสชาติที่เป็นเอกลักษณ์เช่นเดียวกับในมอร์ตาเดลลา ข้อบังคับของรัฐบาลสหรัฐกำหนดว่า ไส้กรอกโบโลญญาอเมริกันต้องทำจากเนื้อที่บดจนเนียนละเอียด และปราศจากชิ้นไขมันที่มองเห็นได้
# ตำบลหัวทุ่ง
ตำบลหัวทุ่ง อาจหมายถึง
 ตำบลหัวทุ่ง อำเภอพล จังหวัดขอนแก่น
 ตำบลหัวทุ่ง อำเภอลอง จังหวัดแพร่
# ออปเพอร์จูนิที
ออปเพอร์จูนิที (Opportunity) หรือรู้จักกันในชื่อว่า MER-B (ยานสำรวจดาวอังคาร–บี) หรือ MER-1 เป็นโรเวอร์หุ่นยนต์ (rover - ยานลงจอดเคลื่อนที่ได้) สำรวจดาวอังคารที่ปฏิบัติหน้าที่ตั้งแต่ปี พ.ศ. 2547 ถึง พ.ศ. 2561 ปล่อยตัวในวันที่ 7 กรกฎาคม พ.ศ. 2546 เป็นส่วนหนึ่งของภารกิจยานสำรวจดาวอังคารของนาซา ยานออปเพอร์จูนิทีลงจอดที่เมริเดียนีเพลนัมเมื่อวันที่ 25 มกราคม พ.ศ. 2547 สามสัปดาห์หลังจากที่ยานคู่แฝดสปิริตแตะผิวอีกฟากของดาวเคราะห์ยานสปิริตลงจอดในวันที่ 4 มกราคม พ.ศ. 2547 ยานสปิริตซึ่งวางแผนให้ทำงานได้ 90 วันดาวอังคาร (มากกว่า 90 วันโลกเล็กน้อย) ทำงานอยู่จนกระทั่งมันติดบนพื้นทรายในปี พ.ศ. 2552 และขาดการติดต่อไปในปีต่อมา ขณะที่ยานออปเพอร์จูนิทียังสามารถทำงานได้เป็นระยะเวลา 5352 วันดาวอังคารหลังจากลงจอด เกินระยะเวลาตามแผนไปถึง 14 ปี 294 วัน (ในเวลาโลก) คิดเป็น 55 เท่าของอายุขัยที่ออกแบบมา จนถึงวันที่ 10 มิถุนายน พ.ศ. 2561 การติดต่อกับยานขาดหายไปอย่างถาวรระหว่างการเกิดพายุฝุ่น ยานได้เคลื่อนที่มาแล้วเป็นระยะทาง 45.16 กิโลเมตร

ส่วนสำคัญของภารกิจประกอบด้วยภารกิจ 90 วันแรก ตามหาอุกกาบาตต่างดาว เช่น ฮีตชีลด์ร็อก ศึกษาและสำรวจหลุมอุกกาบาตวิกทอเรีย ยานรอดจากพายุฝุ่นรุนแรงต่ำ และในปี พ.ศ. 2554 ยานเคลื่อนที่ถึงหลุมอุกกาบาตเอนเดเวอร์ ซึ่งถือเป็นจุดลงจอดที่สอง

ระหว่างที่เกิดพายุฝุ่นบนดาวอังคารใน พ.ศ. 2561 ยานออปเพอร์จูนิทีขาดการติดต่อในวันที่ 10 มิถุนายน และเข้าสู่สถานะหลับลึกในวันที่ 12 มิถุนายน พ.ศ. 2561 มีการคาดหวังว่า ยานจะตื่นกลับมาเมื่อบรรยากาศสดใสขึ้น แต่ก็ไม่เกิดขึ้น คาดว่าอุปกรณ์ยานจะเสียหายอย่างหนักหรือมีฝุ่นไปปกคลุมแผงเซลล์แสงอาทิตย์ นาซาหวังที่จะติดต่อกับยานได้อีกครั้ง เมื่อมีลมพัดพาฝุ่นออกจากแผงแล้ว ในวันที่ 13 กุมภาพันธ์ พ.ศ. 2562 นาซาประกาศอย่างเป็นทางการว่าภารกิจยานออปเพอร์จูนิทีนั้นเสร็จสมบูรณ์แล้ว หลังจากที่ยานไม่ตอบรับสัญญาณที่ส่งไปเรื่อย ๆ ตั้งแต่เดือนสิงหาคม พ.ศ. 2561
# อัสตราฮัน
อัสตราฮัน  เป็นเมืองทางตอนใต้ของประเทศรัสเซีย และศูนย์กลางการบริหารของแคว้นอัสตราฮัน เมืองนี้ตั้งอยู่บนสองฝั่งของแม่น้ำวอลกา ใกล้กับจุดที่ไหลลงสู่ทะเลแคสเปียนที่ระดับความสูง 28 เมตร (92 ฟุต) ต่ำกว่าระดับน้ำทะเล 

อัสตราฮันเป็นศูนย์กลางเศรษฐกิจและวัฒนธรรมที่เก่าแก่ที่สุดของภูมิภาควอลกาตอนล่างОфициальный сайт органов местного самоуправления.   อัสตราฮันมักจะถูกเรียกว่า ด่านหน้าทางใต้สุดของรัสเซีย และเมืองหลวงของแคสเปียน เมืองนี้เป็นสมาชิกของสำนักงานภูมิภาคยูเรเชียของ "นครและรัฐบาลท้องถิ่นรวม" ซึ่งเป็นองค์การระดับโลก ประชากรในอัสตราฮันมีความหลากหลายและรวมถึงหนึ่งร้อยชาติพันธุ์และสี่นิกายทางศาสนา

เมืองนี้ตั้งอยู่ทางตอนบนของดินแดนสามเหลี่ยมปากแม่น้ำวอลกา บนเกาะสิบเอ็ดเกาะแห่งแอ่งแคสเปียน ระยะทางไปยังกรุงมอสโกโดยถนนคือ 1,411 กิโลเมตร (877 ไมล์)
 อ้างอิง
# ขุนรัตนาวุธ
ขุนรัตนาวุธ เป็นผู้นำการรบในสงคราม 9 ทัพ สมรภูมิรบทุ่งลาดหญ้าที่ไม่มีชื่อปรากฏในพงศาวดารหรือบันทึกลายลักษณ์อักษร แต่ปรากฏในตำนานเรื่องเล่าสืบทอดกันมาเท่านั้น ตามตำนานเล่าขานกันว่าขุนรัตนาวุธเป็นชาวจังหวัดกาญจนบุรี เป็นผู้นำกองทัพทะลวงฟันเข้าร่วมรบเป็นกองทัพเสริมกับกองทัพหลวงของสมเด็จพระบวรราชเจ้ามหาสุรสิงหนาท ร่วมกับทัพมอญอาสาที่นำโดยพระยาเจ่ง กษัตริย์มอญ ทว่าต่อมาขุนรัตนาวุธถูกอุบายของพม่าหลอกให้ไม่ออกไปรบช่วยเหลือกับกองทัพอาสามอญ ทำให้กองทัพอาสามอญต้องแตกพ่ายไป ด้วยความแค้น ขุนรัตนาวุธได้วางแผนแบ่งกองกำลังทะลวงฟัน และการรบแบบกองโจร ตัดการลำเลียงเสบียงของไพร่พลพม่าและชะลอการมาถึงของทัพอื่น ๆ ซึ่งประสบความสำเร็จอย่างมาก ช่วยให้กำลังพลพม่ามีจำนวนลดลงอันส่งผลต่อชัยชนะของสยามในสงครามเก้าทัพ ในสมรภูมิทุ่งลาดหญ้า ขุนรัตนวุธต่อสู้อย่างเต็มกำลังจนกระทั่งถูกฟันมือขวาขาดกระเด็นไปพร้อมดาบ (บางตำนานเล่าว่าเป็น "แขนขวา") ล้มลงกลางสมรภูมิ หลังขุนรัตนาวุธฟื้นขึ้นมาในค่ายหลวง ท่านได้ใช้นิ้วชี้ของมือซ้ายมาป้ายเลือดจากแขนขวา แล้วเขียนลงบนผืนผ้าใบ (บ้างว่าเป็น "ผ้าปูที่นอน" หรือ "กระโจม") ในค่ายว่า

ปัจจุบัน ขุนรัตนาวุธ เป็นที่เคารพสักการะของทหารและชาวจังหวัดกาญจนบุรี ท่านมีอนุสรณ์สถานเป็นรูปหล่อประดิษฐานอยู่ด้านหน้ากองพลทหารราบที่ 9 ค่ายสุรสีห์ ใกล้กับค่ายฝึกเขาชนไก่
# สถาปัตยกรรมทราวิฑ
สถาปัตยกรรมทราวิฑ  เป็นสถาปัตยกรรมฮินดูแบบหนึ่ง ที่เป็นที่นิยมในอนุทวีปอินเดีย โดยเฉพาะอินเดียใต้ ซึ่งตีความตามวาสตุศาสตร์ ลักษณะสำคัญของสถาปัตยกรรมทราวิฑพบในการสร้างโบสถ์พราหมณ์ โดยเฉพาะหอโคปุรัมที่สูงชะลูด และบางเทวสถานมีหลายหอ เป็นลักษณะสำคัญของสถาปัตยกรรมแบบนี้ โดยทั่วไปจะเรียกโบสถ์พราหมณ์ที่สร้างด้วยสถาปัตยกรรมทราวิฑว่า "โฆยิล" (Koil, Koyil)

บริเวณที่พบสถาปัตยกรรมทราวิฑได้ทั่วไปคืออินเดียใต้ เช่น รัฐอานธรประเทศ, รัฐเกรละ, รัฐทมิฬนาฑู อาณาจักรต่าง ๆ เช่น โจฬะ, จักรวรรดิเจระ, ปัลลวะ ฯลฯ นอกจากนี้ยังพบในบางส่วนของอินเดียเหนือ (ป้อมกวาลิออร์) และในศรีลังกา
# เฟิลค์ลิงเงิน
เฟิลค์ลิงเงิน  เป็นเมืองชนบทในอำเภอซาร์บรึคเคิน รัฐซาร์ลันท์ ประเทศเยอรมนี ตั้งอยู่ติดกับพรมแดนประเทศฝรั่งเศส ราวสิบกิโลเมตรทางตะวันตกของเมืองซาร์บรึคเคิน ใจกลางเมืองมีแม่น้ำซาร์ (Saar) ไหลผ่าน เฟิลค์ลิงเงินเคยเป็นแหล่งอุตสาหกรรมเหล็กที่สำคัญในอดีต โรงงานเหล็กเฟิลค์ลิงเงิน  ได้รับการขึ้นทะเบียนเป็นมรดกโลกโดยยูเนสโก

แหล่งข้อมูลอื่น
# ออยเทนฮาเก
ออยเทนฮาเก (Uitenhage) เป็นเมืองเล็ก ๆ ในประเทศแอฟริกาใต้ในจังหวัดอีสเทิร์นเคป เป็นที่รู้จักจากการเป็นสถานที่ตั้งของโรงงานผลิตรถยนต์ฟ็อลคส์วาเกิน เป็นโรงงานรถยนต์ที่ใหญ่ที่สุดในทวีปแอฟริกา เมืองนี้เมื่อรวมกับพอร์ตเอลิซาเบทและเดสแพตช์รวมกันเป็นเทศบาลมหานครเนลสัน แมนเดลา
# ชาตรี สุวรรณวลัยกร
ชาตรี สุวรรณวลัยกร (เกิด 15 ธันวาคม 2538) ชื่อเล่น ทาโร่ นักร้อง นักแสดง ชาวไทย ที่แจ้งเกิดจากการชนะการประกวดเวทีระดับประเทศอย่าง La Banda Thailand ซุป'ตา บอยแบนด์ ซีซั่น 2 เปี่ยมด้วยความสามารถทั้งด้านการร้อง การเล่นดนตรี และการแสดง ซึ่งเขาสามารถเล่นเครื่องดนตรีได้หลากหลาย ไม่ว่าจะเป็น กีต้าร์ ไวโอลิน หรือ แซกโซโฟน อีกทั้งยังมีซิงเกิ้ลร่วมกับผู้ชนะในรายการนี้ในบทเพลง "สูตรรัก" จากวง "Richter" ที่ประกอบไปด้วย ไม้, เบสท์, ปอนด์, เตียวหุย และทาโร่ นอกจากนี้เขายังได้แสดงความสามารถอย่างเต็มรูปแบบกับการแสดงนำในซีรีส์ My Dream นายในฝัน ของค่าย เพลย์เอ็มมิเนนท์ พร้อมกับแต่งเพลง และควบคุมการผลิตเพลง "หนึ่งนาทีที่..." และ "วินาทีชั่วคราว" ซึ่งเป็นเพลงประกอบซีรีส์นี้อีกด้วยhttps://www.sanook.com/campus/1392113/

 ประวัติ 
ชาตรี สุวรรณวลัยกร หรือ ทาโร่ เกิด วันศุกร์ ที่ 15 ธันวาคม 2538 ที่กรุงเทพมหานคร จบชั้นประถมศึกษาจาก โรงเรียนอัสสัมชัญแผนกประถม จบชั้นมัธยมศึกษาจาก โรงเรียนบดินทรเดชา (สิงห์ สิงหเสนี) ปัจจุบันศึกษาคณะวารสารศาสตร์และสื่อสารมวลชน ภาคภาษาอังกฤษ มหาวิทยาลัยธรรมศาสตร์ (ก่อนมาศึกษาที่ม.ธรรมศาสตร์ เคยศึกษา คณะครุศาสตร์ สาขามัธยมศึกษา เอกภาษาอังกฤษ จุฬาลงกรณ์มหาวิทยาลัย) 

 วงการบันเทิง 
แจ้งเกิดจากเวทีการประกวดบอยแบนด์ระดับประเทศ อย่าง La Banda Thailand ซุป'ตา บอยแบนด์ ซีซั่น 2http://www.komchadluek.net/news/ent/345215 เป็นหนึ่งในสมาชิกวง Richter ที่เป็นการรวมตัวกันของเหล่าผู้ชนะจากรายการ มีซิงเกิ้ลออกมาร่วมกันในบทเพลง "สูตรรัก" ภายใต้สังกัด TV Thunder และ จีเอ็มเอ็ม แกรมมี่ ตั้งแต่ปี 2560 ถึงปัจจุบัน นอกจากนี้ยังได้รับโอกาสให้ร่วมแสดงนำในซีรีส์ My Dream นายในฝัน รับบทเป็น พี่ทนาย ของค่าย เพลย์เอ็มมิเนนท์ ออกอากศทางช่อง LINE TV (ตุลาคม - ธันวาคม 2561)

 ผลงาน 

 ผลงานด้านการแสดง 
+ผลงานด้านการแสดงปี พ.ศ.ชื่อเรื่องบทบาท2559ธิดาผ้าซิ่นธิติ2561My Dream The Seriesทนาย2562เสน่หาสตอรี่ ตอนปอไมค์

 ผลงานวง Richter 
+วง Richterปี พ.ศ.เพลงสังกัด2560สูตรรักGMM Grammy

 ผลงาน YouTube TaroShatree Official 
แต่ง เรียบเรียงคำร้อง และขับร้องด้วยตนเอง

 ข้างหลังคำว่ารัก
 แชร์โลมา
 เพลงรักที่อยากให้เธอ(รู้)
 ในตอนนี้
 ควรแล้ว
 ของขวัญตอนเที่ยงคืน
 วินาทีนิรันดร์

 ผลงานการแต่งเพลง 
เพลงประกอบซีรีส์ My Dream นายในฝัน

 หนึ่งนาทีที่ - บอม อนุรักษ์
 วินาทีชั่วคราว - พูม ภูมิสิทธิ์

 รางวัล 

 รองชนะเลิศอันดับที่ 1 - Thailand Model 2017 (พ.ศ. 2559)https://ko-kr.facebook.com/thailandmodels2017/posts/thailand-models-2017-%E0%B8%A3%E0%B8%B2%E0%B8%87%E0%B8%A7%E0%B8%B1%E0%B8%A5%E0%B8%8A%E0%B8%99%E0%B8%B0%EF%BF%BD/1877807132507096/
 รางวัลชนะเลิศการประกวดร้องเพลง - La Banda Thailand Season 2 (พ.ศ. 2560)
# แม่น้ำมอสควา
แม่น้ำมอสควา (, Moskvá-reká,) เป็นแม่น้ำทางทิศตะวันตกของประเทศรัสเซีย แม่น้ำมีความยาว 503 กิโลเมตร (313 ไมล์) มีพื้นที่รับน้ำ 17,600 ตารางกิโลเมตร (6,800 ตารางไมล์) ไหลผ่านทางตะวันตกของกรุงมอสโกและไหลทางตะวันตกผ่านแคว้นสโมเลนสค์และแคว้นมอสโก ผ่านใจกลางของมอสโก ไหลไปทางตะวันตกเฉียงใต้ของมอสโกราว   บริเวณที่เมืองโคลอมนา จึงไหลลงแม่น้ำโอคา แม่น้ำมอสควาเป็นหนึ่งในแควแม่น้ำของแม่น้ำวอลกาที่ไหลลงทะเลแคสเปียน

ประวัติ
นอกจากจะเป็นที่กำเนิดชนเผ่าฟินนิกแล้ว แม่น้ำมอสควายังเป็นที่กำเนิดชนเผ่าสลาฟอย่างเผ่า Vyatichi ด้วย
thumb|เครื่องดันแม่น้ำพร้อมเรือบนแม่น้ำมอสควา (ค.ศ. 2020)

ศัพทมูลวิทยา
นครนี้ตั้งชื่อตามแม่น้ำ กลุ่มชน Merya และ Muroma ซึ่งเคยอาศัยอยู่ในพื้นที่นี้ เรียกแม่น้ำนี้ว่า Mustajoki (แม่น้ำดำ) ทำให้มีผู้เสนอแนะว่าชื่อนครมาจากคำนี้ แม้ว่าจะมีทฤษฎีอื่นด้วยก็ตาม เพื่อแยกชื่อแม่น้ำกับชื่อนคร ชาวรัสเซียจึงเรียกแม่น้ำว่า Moskva-reka (แม่น้ำมอสควา) แทนที่จะเรียกเป็น Moskva
# เปินดาปา
เปินดาปา  หรือ ปันดาปา  เป็นองค์ประกอบพื้นฐานในสถาปัตยกรรมชวา หมายถึงโครงสร้างคล้ายศาลา ประกอบด้วยเสาเปิดโล่งทุกด้าน เป็นที่กำบังจากฝนและแดด แต่สามารถให้ลมเย็นและแสงลอดผ่านเข้าMultatuli. Max Havelaar (1860), translated by Alphonse Nahuÿs. Chapter 5. (Google Books) คำว่า เปินดาปา (pandapa) เชื่อว่าเพี้ยนมาจากคำสันสกฤตว่า มณฑป (mandapa)

หลังคาแบบเปินดาปานี้เรียกว่า "จกโล"

เปินดาปาพบได้ทั่วไปในสถานที่ประกอบพิธีกรรมต่าง ๆ และใช้เป็นสถานรับรองสำหรับบ้านชาวชวาที่มีฐานะ หรือแม้แต่เป็นกระท่อมในส่วนอุตสาหกรรม เปินดาปาอาจสร้างเป็นอาคารโดด ๆ หรือถ้าสร้างติดกับโครงสร้างภายในที่มีผนังล้อม (ดาเลิม) ก็จะกลายเป็นส่วนหน้าของบ้านพื้นเมืองชวา (โอมะฮ์)

หลังคาเปินดาปาถือเป็นลักษณะสำคัญของสถาปัตยกรรมแบบชวา สามารถพบได้ในสิ่งก่อสร้างดั้งเดิมของชาวไทยเชื้อสายชวา เช่น มัสยิดยะวา ซึ่งเป็นมัสยิดของชุมชนไทยเชื้อสายชวาก็สร้างด้วยหลังคาทรงเปินดาปาเช่นกัน
# แม่น้ำคามา
แม่น้ำคามา (, ;) เป็นแม่น้ำความยาว  ในประเทศรัสเซีย เป็นสาขาแม่น้ำวอลกาฝั่งซ้ายที่ยาวที่สุด และเป็นหนึ่งในแม่น้ำที่มีปริมาณน้ำไหลมากที่สุด แม่น้ำคามายังมีความยาวมากกว่าแม่น้ำวอลกาเสียอีก

แม่น้ำมีจุดเริ่มต้นที่สาธารณรัฐอุดมูร์ต ใกล้เมืองคูลิกา ไหลไปทางทิศตะวันตกเฉียงเหนือราว  แล้วเลี้ยวไปทางทิศตะวันออกเฉียงเหนือใกล้เมืองลอยโน แล้วเลี้ยวไปทางทิศใต้และตะวันตกในดินแดนเปียร์ม (Perm Krai) และไหลเข้าสาธารณรัฐอุดมูร์ตอีกครั้งผ่านสาธารณรัฐตาตาร์สถานจนมาบรรจบกับแม่น้ำวอลกา
# เจ้าหญิงตาเตียนาแห่งกรีซและเดนมาร์ก
เจ้าหญิงตาเตียนาแห่งกรีซและเดนมาร์ก  ประสูติเมื่อวันที่ 28 สิงหาคม พ.ศ. 2523 ณ ประเทศเวเนซุเอลา มีพระนามเดิมว่า ตาเตียนา เอเลียกา บลิตนิก เป็นธิดาของ  ลาร์ดลาฟ วัลเดมาร์ บลิตนิก และ มารี บลัชเชอร์ เบอร์ลีน ในชีวิตวันเด็กของพระองค์นั้นทรงประทับใน สวิตเซอร์แลนด์ พระองค์มีพระเชษฐาคือ บอริส บลิตนิก พระองค์ทรงสืบเชื้อสายมาจาก เจ้าชายวิลเลียมที่ 2 อเลกเตอร์แห่งเฮสส์ พระองค์ทรงสำเร็จการศึกษาใน Aiglon College โรงเรียนนานาชาติของสวิตเซอร์แลนด์ จากนั้นทรงศึกษาในมหาวิทยาลัยจอร์จทาวน์ จบปริญญาเอกสาขาสังคมศึกษา เมื่อทรงศึกษาจบแล้ว ทรงทำงานในแผนกประชาสัมพันธ์เป็นผู้วางแผนงานสำหรับนักออกแบบแฟชั่นให้กับ ไดอานา ฟอน เฟือร์สเทนแบร์ก

 เสกสมรส 
ตาเตียนา เอเลียกา บลิตนิก ได้เสกสมรสกับเจ้าชายนิโกเลาส์แห่งกรีซและเดนมาร์ก พระราชโอรสใน สมเด็จพระราชาธิบดีกอนสตันดีโนสที่ 2 แห่งกรีซ และ สมเด็จพระราชินีอันเนอ-มารีแห่งกรีซ เมื่อวันที่ 25 สิงหาคม พ.ศ. 2553 รับพระราชทานพระอิสริยยศ เจ้าหญิงแห่งกรีซและเดนมาร์ก พร้อมฐานันดร รอยัลไฮเนส พระองค์ทรงพระนิพนธ์หนังสือ 1 เล่มคือ A Taste of Greece: Recipes, Cuisine & Culture - with Diana Farr Louis ซึ่งเป็นหนังสือเกี่ยวกับการทำอาหาร โดยหลังจากเสกสมรสแล้ว พระองค์ทรงรับองค์กรกุศลไว้ในพระอุปถัมภ์มากมาย ร่วมกับ เจ้าหญิงอเล็กเซียแห่งกรีซและเดนมาร์ก พระภคินีของพระสวามี จนกระทั่งเจ้าหญิงอะเล็กเซีย ได้พระราชทานสัมภาษณ์ตอนหนึ่งเกี่ยวกับ ชีวิตในวังของเจ้าหญิง ว่า

 ความเป็นอยู่ 
พระราชวงศ์แห่งกรีซนั้น ได้รับการถวายพระเกียรติยศจากราชวงศ์ต่างๆทั่วยุโรปมาตั้งแต่ล้มล้างระบอบกษัตริย์ สมเด็จพระราชินีนาถมาร์เกรเธอที่ 2 แห่งเดนมาร์ก ผู้เป็นพระมหากษัตรีย์แห่งเดนมาร์กพระองค์ปัจจุบันได้ออกมาพระราชทานสัมภาษณ์เกี่ยวกับความเห็นเรื่องราชวงศ์และความร่ำรวยในโลกยุคปัจจุบันตอนหนึ่งว่า

อีกทั้งยีงมีพระราชดำรัสของพระมหากษัตริย์ของราชวงศ์ยุโรปอีกหลายพระองค์ ที่ออกมาพระราชทานสัมภาษณ์เกี่ยวกับราชวงศ์กรีซ ดังเช่น
# ปริญญา ปุ่นสกุล
ปริญญา ปุ่นสกุล (ชื่อเล่น: บอย) เป็นพระเอกละครพื้นบ้านไทย โดยเป็นที่รู้จักจากการแสดงละครจักรๆ วงศ์ๆ สังกัดค่ายดาราวิดีโอของ ช่อง 7 สี มีผลงานละครพื้นบ้านหลายเรื่องที่เป็นที่รู้จัก เช่น ปลาบู่ทอง จันทโครพ โสนน้อยเรือนงาม ดาบเจ็ดสีมณีเจ็ดแสง มณีนพเก้า ฯลฯ   นอกจากนี้ยังได้แสดงละครเรื่องเสราดารัลด้วย ซึ่งละครที่สร้างชื่อเสียงให้มากที่สุด คือ เรื่อง ปลาบู่ทอง โดยรับบทเป็น ราชาพรหมทัต แสดงคู่กับ เอ๋ อัจฉรา ทองเทพ และบทบาทของพระเสาร์ จากเรื่องมิติมหัศจรรย์ ที่แสดงคู่กับ เบนซ์ พรชิตา ณ สงขลา

ในปี 2538 บอยประสบอุบัติเหตุตกม้าระหว่างถ่ายทำละครเรื่อง เสราดารัล ทำให้ต้องเข้ารับการผ่าตัดศัลยกรรมใบหน้า ก่อนจะกลับมารับงานแสดงอีกครั้ง

กุลาแสนสวย (ปี 2548) เป็นผลงานการแสดงละครจักรๆ วงศ์ๆ เรื่องสุดท้าย จากนั้นบอยได้ผันตัวเองเป็นผู้ช่วยผู้กำกับ ก่อนตัดสินใจอำลาวงการไปทำธุรกิจส่วนตัว

วันที่ 12 มกราคม 2552 บอยได้เสียชีวิตจากอาการหัวใจวายเฉียบพลันขณะขับรถไปทำธุระ โดยเสียชีวิตที่บริเวณถนนปู่เจ้าสมิงพราย เยื้องปากซอยพิทักษ์ธรรม หมู่ 7 ตำบลสำโรงใต้ อำเภอพระประแดง จังหวัดสมุทรปราการ

 การแสดง 
 ภาพยนตร์ 
เรื่องแสดงคู่กับ วัยรุ่นสุดหรรษา  เอ๋ อัจฉรา ทองเทพ

 ละครโทรทัศน์ 
เรื่องรับบทเป็น เพลิงพระนาง  เจ้าครองภพ เสราดารัล  อาลี  สัญญาณลวง  ฉลองบุญ ยอดตำรวจหญิง  หมวดภากร

 ละครพื้นบ้าน 
เรื่องรับบทเป็น จันทโครพ  พระจันทโครพ โสนน้อยเรือนงาม  พระวิจิตรจินดา ปลาบู่ทอง  ราชาพรหมทัต  มิติมหัศจรรย์  พระเสาร์/ศนิ โศรวาร มณีนพเก้า  เทพศาสตรา ลูกที่ถูกลืม  ชายเล็ก  ดาบเจ็ดสีมณีเจ็ดแสง  เจ้าชายอัคนี  พระสุธนกับนางมโนราห์  พระเจ้าอาทิตยวงศ์  พันหนึ่งราตรี  อาบุ๊ตกาเซ็ม หลวิชัย คาวี  หลวิชัย สี่ยอดกุมาร  สหัสชาติ สิงหไกรภพ  ราชาอินณุมาศ  กุลาแสนสวย  เสด็จพ่อของพระเอก
# แม่พระประจักษ์ที่อากิตะ
แม่พระแห่งอากิตะ (Our Lady of Akita) เป็นสมัญญานามของพระแม่มารีย์ในโรมันคาทอลิก ที่เกี่ยวข้องกับการประจักษ์ของพระแม่มารีย์เมื่อปี 1973 หลังจากซิสเตอร์อักเนส คัตสึโกะ ซาซะงาวะ ในชนบทห่างไกลของยูซะวะได ชานเมืองอากิตะ ได้รายงานต่อพระศาสนจักรคาทอลิกว่านางได้สังเกตเห็นปรากฏการณ์รูปปั้นร้องไห้ ว่ารูปปั้นไม้ของพระแม่มารีย์ในโบสถ์มีน้ำตาไหลออกจากพระเนตรของพระองค์ เหตุการณ์ดังกล่าวได้รับการถ่ายทอดสดผ่านโทรทัศน์แห่งชาติของญี่ปุ่นตลอด 24 ชั่วโมง และได้รับความสนใจจากชาวญี่ปุ่นและคริสตชนทั่วประเทศ มีรายงานว่าของเหลวดังกล่าวสามารถรักษาความบกพร่องทางการได้ยินอย่างน่าอัศจรรย์ใจSchroedel, Jenny and Schroedel, John. The Everything Mary Book: The Life and Legacy of the Blessed Mother, 2006  page 137-138 

การประจักษ์ฯ ประกอบด้วยแผลศักดิ์สิทธิ์, ปรากฏการณ์รูปปั้นร้องไห้, และสารศักดิ์สิทธิ์จากพระแม่มารีย์ถึงสองคราด้วยกัน ภายหลังได้รับการรับรองโดยวาติกัน ในปี 1998 โดยพระคาร์ดินัลโยเซฟ รัทซิงเงอร์ EWTN on Akita approval ผู้ซึ่งต่อมาได้ยกตำแหน่งขึ้นเป็นสมเด็จพระสันตะปาปาเบเนดิกต์ที่ 16
# เอเอฟซีแชมเปียนส์ลีก 2019 รอบคัดเลือกเพลย์ออฟ
เอเอฟซีแชมเปียนส์ลีก 2019 รอบคัดเลือกเพลย์ออฟ จัดตั้งแต่วันที่ 5 ถึง 19 กุมภาพันธ์ ค.ศ. 2019. โดยมีทั้งหมด 27 ทีมเข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมในรอบแบ่งกลุ่มของ เอเอฟซีแชมเปียนส์ลีก 2019.

ทีม
27 ทีมต่อไปนี้, แบ่งออกเป็นสองโซน (โซนตะวันตกและโซนตะวันออก) จะได้ผ่านเข้าสู่รอบคัดเลือกเพลย์ออฟ ซึ่งประกอบไปด้วยสามรอบ:
6 ทีม เป็นทีมที่รออยู่ในรอบคัดเลือกรอบ 1
13 ทีม เป็นทีมที่รออยู่ในรอบคัดเลือกรอบ 2
8 ทีม เป็นทีมที่รออยู่ในรอบเพลย์ออฟ

โซนทีมที่ได้เล่นใน รอบเพลย์ออฟทีมที่ได้เล่นใน รอบคัดเลือกรอบ 2ทีมที่ได้เล่นใน รอบคัดเลือกรอบ 1โซนตะวันตก อัล-นาเซอร์
 อัล-นัสเซอร์
 อัล-รายยาน
 อัล-การาฟา ซอบ อาฮาน
 ไซปา
 เอจีเอ็มเค
 ปัคห์ตากอร์
 อัล-ควูวา อัล-จาวียา
 อิสติคลอล
 มิเนอร์วา ปันจาบ อัล-เวห์ดัต
 อัล-คูเวตโซนตะวันออก อุลซัน ฮุนได
 ซานตง ลู่เนิ่ง
 ซานเฟรซ ฮิโรชิมะ
 คาชิมะ แอนต์เลอส์ นิวคาสเซิล เจ็ตส์
 เชียงราย ยูไนเต็ด
 แบงค็อก ยูไนเต็ด
 เปรัก
 คิตฉี
 ฮานอย เซเรส–เนกรอส
 โฮม ยูไนเต็ด
 เปอร์ซิจา จาการ์ตา
 ย่างกุ้ง ยูไนเต็ด

รูปแบบการแข่งขัน

ในรอบคัดเลือกเพลย์ออฟ แต่ละคู่จะลงเล่นแบบนัดเดียว ในกรณีจำเป็น (มีการเสมอกัน) จะต่อเวลาพิเศษและดวลลูกโทษเพื่อตัดสินหาทีมผู้ชนะในกรณีที่จำเป็น (อ้างอิงบทความที่ 9.2). ผู้ชนะของแต่ละคู่ในรอบเพลย์ออฟจะได้ผ่านเข้าสู่รอบแบ่งกลุ่มโดยอัตโนมัติ ผู้แพ้ทั้งหมดในแต่ละรอบที่มาจากสมาคมกับช่องทางการเพลย์ออฟเท่านั้นจะได้ผ่านเข้าสู่เอเอฟซีคัพ 2019 รอบแบ่งกลุ่ม

ตารางการแข่งขัน
ตารางการแข่งขันของแต่ละรอบมีดังต่อไปนี้.

รอบวันแข่งขันรอบคัดเลือกรอบ 15 กุมภาพันธ์ 2562รอบคัดเลือกรอบ 212 กุมภาพันธ์ 2562รอบเพลย์ออฟ19 กุมภาพันธ์ 2562

สายการแข่งขัน

สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่มในวันที่ 22 พฤศจิกายน ค.ศ. 2018 แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.

เพลย์ออฟ โซนตะวันตก 1
ทีมชนะเลิศ จะได้ผ่านเข้าสู่กลุ่ม ดี.

เพลย์ออฟ โซนตะวันตก 2
ทีมชนะเลิศ จะได้ผ่านเข้าสู่กลุ่ม เอ.

เพลย์ออฟ โซนตะวันตก 3
ทีมชนะเลิศ จะได้ผ่านเข้าสู่กลุ่ม บี.

เพลย์ออฟ โซนตะวันตก 4
ทีมชนะเลิศ จะได้ผ่านเข้าสู่กลุ่ม เอ.

เพลย์ออฟ โซนตะวันออก 1
ทีมชนะเลิศ จะได้ผ่านเข้าสู่กลุ่ม เอช.

เพลย์ออฟ โซนตะวันออก 2
ทีมชนะเลิศ จะได้ผ่านเข้าสู่กลุ่ม อี.

เพลย์ออฟ โซนตะวันออก 3
ทีมชนะเลิศ จะได้ผ่านเข้าสู่กลุ่ม เอฟ.

เพลย์ออฟ โซนตะวันออก 4
ทีมชนะเลิศ จะได้ผ่านเข้าสู่กลุ่ม อี.

รอบคัดเลือกรอบ 1
สรุปผลการแข่งขัน
ทั้งหมด 6 ทีมที่ลงเล่นในรอบคัดเลือกรอบ 1.

|+โซนตะวันตก

|+โซนตะวันออก

โซนตะวันตก

โซนตะวันออก

รอบคัดเลือกรอบ 2
สรุปผลการแข่งขัน
ทั้งหมด 16 ทีมที่ลงเล่นในรอบคัดเลือกรอบ 2: 13 ทีมที่เข้าสู่ในรอบนี้ และสามทีมผู้ชนะของรอบคัดเลือกรอบ 1.

|+โซนตะวันตก

|+โซนตะวันออก

โซนตะวันตก

โซนตะวันออก

รอบเพลย์ออฟ
สรุปผลการแข่งขัน
ทั้งหมด 16 ทีมที่ลงเล่นในรอบเพลย์ออฟ: 8 ทีมที่เข้าสู่ในรอบนี้ และ 8 ทีมผู้ชนะของรอบคัดเลือกรอบ 2

|+โซนตะวันตก

|+โซนตะวันออก

โซนตะวันตก

โซนตะวันออก

หมายเหตุ
# ภูมิภาคดาริเอน
ภูมิภาคดาริเอน  ครอบคลุมพื้นที่จังหวัดดาริเอน, เขตชนพื้นเมืองวาร์กันดี, เขตชนพื้นเมืองเอมเบรา-เวานาน, เขตชนพื้นเมืองกูนายาลา, เขตชนพื้นเมืองมาดูกันดี, อำเภอชิมันและอำเภอเชโป จังหวัดปานามา ประเทศปานามา และตอนเหนือของจังหวัดโชโกและจังหวัดอันติโอเกีย ทางทิศตะวันตกของอ่าวอูราบา ประเทศโคลอมเบีย ภูมิภาคนี้ในอดีตเป็นที่รู้จักในชื่อ "ดินแดนดาริเอน" ขึ้นกับสาธารณรัฐนิวกรานาดาซึ่งสิ้นสภาพไปแล้วในปัจจุบัน

ภูมิภาคดาริเอนเป็นพื้นที่ป่าดิบชื้นและที่ลุ่มน้ำขังระหว่างอเมริกาเหนือ (ปานามา) กับอเมริกาใต้ (โคลอมเบีย) ทำหน้าที่เป็นเครื่องขวางกั้นการคมนาคมทางบกระหว่างทวีปทั้งสองมาตั้งแต่อดีต และเนื่องจากในปัจจุบันยังไม่มีเส้นทางขนส่งทางบกใด ๆ ตัดผ่านพื้นที่ ส่งผลให้เส้นทางของทางหลวงรวมกลุ่มอเมริกาที่มาจากทวีปทั้งสองไม่เชื่อมต่อกัน จึงมีการเรียกภูมิภาคนี้ว่า จุกดาริเอน  และ ช่องโหว่ดาริเอน  

ทางฝั่งโคลอมเบีย ทางหลวงรวมกลุ่มอเมริกาสิ้นสุดที่หมู่บ้านโลมัสไอส์ลาดัส (เอลกัวเรนตา) ในจังหวัดอันติโอเกีย ส่วนทางฝั่งปานามา ทางหลวงสายนี้สิ้นสุดที่เมืองยาบิซาในจังหวัดดาริเอน รัฐบาลโคลอมเบียมีแผนก่อสร้างทางหลวงจากโลมัสไอส์ลาดัสเข้าไปยังบริเวณปาโลเดเลตรัสในจังหวัดโชโก โดยหวังจะให้เชื่อมต่อเข้าสู่ปานามาต่อไปTransversal de las Américas: No destapar el Darién en ColombiaLicitación de la tranversal de las Américas - Diario El espectador ในทางกลับกัน รัฐบาลปานามาได้กล่าวย้ำหลายครั้งว่าไม่มีแผนก่อสร้างทางหลวงตัดผ่านภูมิภาคนี้ ส่วนประชาชนและองค์กรต่าง ๆ ก็คัดค้านการเสริมเส้นทางหลวงรวมกลุ่มอเมริกาให้สมบูรณ์เช่นกัน เนื่องจากผืนป่าในภูมิภาคมีความสำคัญต่อการอนุรักษ์ธรรมชาติ การยับยั้งการแพร่กระจายของโรคปากและเท้าไม่ให้เข้าสู่อเมริกาเหนือ การปกป้องวิถีชีวิตของเผ่าชนพื้นเมืองในพื้นที่ และการขัดขวางไม่ให้การค้ายาเสพติดและความรุนแรงที่เกี่ยวข้องเป็นไปโดยง่าย

ภูมิภาคดาริเอนเคยเป็นพื้นที่ที่มีความเคลื่อนไหวของกองกำลังติดอาวุธปฏิวัติโคลอมเบีย (ฟาร์ก) ซึ่งได้ก่อเหตุสังหาร ลักพาตัว และละเมิดสิทธิมนุษยชนระหว่างการก่อความไม่สงบเป็นเวลานานนับทศวรรษเพื่อต่อต้านรัฐบาลโคลอมเบีย สมาชิกของฟาร์กปรากฏตัวทั้งในฝั่งโคลอมเบียและฝั่งปานามาของภูมิภาค ตั้งแต่เดือนพฤษภาคม พ.ศ. 2556 มีรายงานความเคลื่อนไหวอย่างต่อเนื่องของกองกำลังกึ่งทหารกลุ่มใหม่ ๆ ที่แตกออกจากฟาร์กในอุทยานแห่งชาติโลสกาติโอสและแอ่งกาการิกาทางฝั่งโคลอมเบียParamilitaries intensify operations in Uraba and Choco (2013) , October 2013.
# อัปเปอร์มุสตางค์
มุสตางค์ (;   "ที่ราบอันอุดม") เดิมคือ อาณาจักรโล เป็นดินแดนอันโดดเดี่ยวและห่างไกลแถบเทือกเขาหิมาลัยของประเทศเนปาล ปัจจุบันพื้นที่ของอดีตอาณาจักรโลเป็นพื้นที่ส่วนหนึ่งขึ้นกับอำเภอมุสตาง จังหวัดคัณฑกีประเทศ ประเทศเนปาล ปัจจุบันเรียก อัปเปอร์มุสตางค์  แต่เดิมดินแดนแห่งนี้เป็นพื้นที่ปลอดทหารจนกระทั่ง ค.ศ. 1992 ทำให้อัปเปอร์มุสตางค์เป็นภูมิภาคที่คงลักษณะดั้งเดิมมากที่สุดแห่งหนึ่งของโลก ประชากรส่วนใหญ่ใช้ภาษาทิเบตในการสื่อสาร ทั้งยังคงอนุรักษ์วัฒนธรรมดั้งเดิมของทิเบตไว้โดยตัดขาดกับโลกภายนอก

อัปเปอร์มุสตางค์มีพื้นที่สองในสามของอำเภอมุสตาง สามอำเภอทางใต้เรียกว่า "ถัก" เป็นถิ่นที่อยู่ของชาวถกาลี  ซึ่งมีวัฒนธรรมผสมผสานระหว่างทิเบตและเนปาล ระบบเศรษฐกิจของมุสตางค์ขึ้นอยู่กับการท่องเที่ยว การเลี้ยงสัตว์ และการค้า

สถานะการเป็นราชอาณาจักรของมุสตางค์ซึ่งขึ้นกับเนปาลสิ้นสุดลงในปี ค.ศ. 2008 หลังราชอาณาจักรเนปาลเปลี่ยนแปลงการปกครองเป็นแบบสาธารณรัฐ อิทธิพลจากโลกภายนอกเริ่มเข้าสู่มุสตางค์มากขึ้นโดยเฉพาะจากจีน ทำให้เกิดการเปลี่ยนแปลงอย่างรวดเร็วต่อวิถีชีวิตของชาวมุสตางค์Mustang: A Kingdom on the Edge Al Jazeera Correspondent

 ประวัติ 
ในอดีตอัปเปอร์มุสตางค์เคยเป็นรัฐอิสระเรียกว่า อาณาจักรโล ช่วงคริสต์ศตวรรษที่ 15 ถึงคริสต์ศตวรรษที่ 17 พวกเขามีวัฒนธรรมด้านภาษาและศาสนาถอดแบบมาจากทิเบต ด้วยทำเลที่ตั้งของประเทศทำให้มุสตางค์มีอำนาจควบคุมเส้นทางขนส่งสินค้าระหว่างเทือกเขาหิมาลัยกับอนุทวีปอินเดีย ทว่าปลายคริสต์ศตวรรษที่ 18 อาณาจักรโลถูกผนวกและกลายเป็นเมืองขึ้นของราชอาณาจักรเนปาลตั้งแต่ ค.ศ. 1795 เป็นต้นมาhttps://flagspot.net/flags/np-must.html กระนั้นมุสตางค์ยังคงมีการแต่งตั้งราชา (หรือกเยลโป) สืบราชสมบัติมาตลอด จนกระทั่งรัฐบาลเนปาลมีคำสั่งให้ยกเลิกตำแหน่งดังกล่าวเมื่อวันที่ 7 ตุลาคม ค.ศ. 2008China View news

ราชาหรือกเยลโปคนสุดท้ายของมุสตางค์คือจิกมี ดอร์เจ ปัลบาร์ บิสตา (1930–2016)Royal Ark ผู้สืบสันดานมาจากอาเม ปัล  นักรบผู้ก่อตั้งอาณาจักรที่นับถือศาสนาพุทธตั้งแต่ ค.ศ. 1380Wild, windy and harsh, yet stunningly beautiful; The Sunday Tribune; April 21, 2002 และเขาผู้นี้คือผู้สร้างเมืองโลมันถางอันมีกำแพงรอบเมือง ปัจจุบันเมืองดังกล่าวแทบไม่มีความเปลี่ยนแปลงอันใดเลย ตั้งแต่ยุคแรกสร้าง

ค.ศ. 2007 มีการค้นพบภาพจิตรกรรมฝาผนังพุทธประวัติจำนวน 55 ภาพในถ้ำแห่งหนึ่งShepherd leads experts to ancient Buddha cave paintings; Guardian Unlimited; May 4, 2007.
# แจ็ค เคราซ์
แจ็ค เคราซ์ (, เกิด 24 มิถุนายน 2540) นักฟุตบอลอาชีพชาวไทยเชื้อสายเยอรมันเล่นในตำแหน่งผู้รักษาประตูให้กับ ทีมชาติไทยรุ่นอายุไม่เกิน 22 ปี

 ประวัติ 
แบร์เกิดเมื่อวันที่ 24 มิถุนายน 1997 ในครอบครัวที่มีพ่อชาวเยอรมันและคุณแม่ชาวไทย จังหวัดเพชรบูรณ์